# Arvydas Paltinas

### Straipsnis iš Vikipedijos, laisvosios enciklopedijos.

Arvydas Paltinas

Arvydas Paltinas (1933 m. rugpjūčio 6 d. Lankupių k., Klaipėdos krašte), choro ir orkestro dirigentas, pedagogas.

## [taisyti] Biografija

Baigęs Priekulės progimnaziją, 1950 – 1954 choro dirigavimo mokėsi Klaipėdos muzikos mokykloje (dėst. K. Griauzdė), 1955 – 1959 neakivaizdiniu būdu choro dirigavimą dar studijavo Lietuvos valstybinėje konservatorijoje (dėst. P. Bekeris).

1954 pradėjęs dirbti Klaipėdos miesto kultūros namų meno vadovu, suorganizavo mišrųjį chorą, kurį parengė 1955 respublikinei dainų šventei. Kultūros namuose įkūrė ir estradinį orkestrą, kuris miesto apžiūrose ir „Gintarinių triūbų“ festivaliuose Kaune pelnydavo prizines vietas, o nuo 1966 ėmė dalyvauti Lietuvos televizijos laidose, koncertuoti šalies miestuose ir miesteliuose. 1967 su orkestru perėjo į Klaipėdos Jūrų prekybos kultūros namus, už pasiektą meninį lygį ir aktyvią koncertinę veiklą orkestrui buvo suteiktas pavyzdinio kolektyvo vardas „Kopų balsai“. 1970 orkestras dalyvavo Maskvos centrinės televizijos laidoje „Karuselė“, koncertavo Kremliaus Suvažiavimų rūmuose. Su „Kopų balsais" ir solistais išleido šešias plokšteles. 1964 – 1978 mokytojavo Klaipėdos 1-ojoje vaikų muzikos mokykloje, vadovavo akordeonistų orkestrui.

1982 išvyko į Vakarų Vokietiją ir tų pačių metų rudenį buvo pakviestas dirbti Vasario 16-osios lietuvių gimnazijoje Hüttenfelde. Čia iki šiol vadovauja moksleivių chorui ir orkestrui, su kuriais pasirodo koncertuose ir įvairiuose tautiniuose renginiuose. Gimnazijos choras dalyvavo 1994 I ir 1998 Pasaulio lietuvių dainų šventėse Lietuvoje.

Nuo 1983 A. Paltinas su žmona Nele Paltiniene dažnai koncertuoja JAV miestuose, aplankė ir Kanadą – Torontas ir Hamiltoną. 1997 pavasarį dešimtą kartą gastroliavo po JAV miestus.

Nuo 1989 nuolat koncertuoja ir Lietuvoje – 1998 buvo jau tryliktosios gastrolės. Kiekvieną kartą paren gia vis naujas programas, išleido dešimt kasečių.

## [taisyti] Šaltinis

Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999. Informacijos publikavimui gautas žodinis autoriaus leidimas.

Rodomas puslapis "http://lt.wikipedia.org../../../a/r/v/Arvydas_Paltinas_d044.html"

Kategorijos: Lietuvos chorvedžiai | Lietuvos pedagogai

##### Views

- Straipsnis
- Aptarimas
- Dabartinė versija

##### Paieška